《送王茂大之闽盐运》
明代·温纯

一麾十载浪难平，此去安流万里行。尽日关心盐铁论，几时回首凤皇城。

葵榴满路风烟好，李郭同舟藻思生。九曲河流终到海，飞腾蚤慰故人情。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。